cyanic-selkie/wikianc huggingface dataset:
Teuvo Pakkala
Tema isa oli kullassepp, ema oli puusepa perest pärit. Lapsepõlves sai ta tunda vaesust, eelkõige isa alkoholismi tõttu. Olukord muutus, kui isa lestaadiusluse mõjul viinast loobus, hakkas terveid eluviise propageerima ning sai hea töökoha. Seetõttu sai Teuvo ka võimaluse Oulu lütseumisse õppima asuda. Aastal 1882 (peale lütseumi lõpetamist) asus ta õppima Helsingi Ülikooli (tollase nimetusega Keiserlik Aleksandri Ülikool). Ta õppis seal arstiteadust, ajalugu ja keeleteadust, kuid õige pea huvi nende vastu rauges. Seejärel oli ta aasta Oulus armees ja asus siis tööle ajakirjanikuna.
Pangakaart
Laias laastus on pangakaarte kahte tüüpi: deebetkaart ja krediitkaart. Deebetkaart tähendab seda, et kulutada on võimalik täpselt nii palju, kui kaardil parasjagu raha on. Krediitkaardiga on võimalik aga kasutada panga antud krediiti, mis tuleb pangale tagasi maksta. Krediitkaardi saamiseks eelduseks on regulaarne ja piisav sissetulek ning tuleb olla vähemalt 18-aastane.
Suurmeeste elulood
Sarjas anti välja järgmised raamatud:
Kiraalne molekul
Kiraalne on mistahes objekt, kui selle peegeldust tasapinnalises peeglis ei saa viia kokkulangevusse lähtekujundiga – nii nagu meie parem ja vasak käsi või ühe paari kindad ei ole ühitatavad. Keemias tähendab see, et esinevad kaks mitteühildatavat stereoisomeerst molekuli.
Mark Raidpere
2005. aastal esindas ta Eestit Veneetsia biennaalil.
Arnold Alas
Looming
Arnold Alase loomingus domineerivad suve- ja sügismaastikud, millelel sekundeerivad lillemaal, linnavaated ning tööstusmaastikud. Kuna kunstniku suvekodu asus Karepal, on just sealsed motiivid sagedased tema loomingus.
Kilk (ajaleht)
Esimese numbri tiitellehel oli kirjas, et ajaleht hakkab ilmuma kaks korda kuus, iga kuu esimesel ja kolmandal laupäeval. Sageli aga ajalehe ilmumine hilines, 1912. aasta sügisel jäi trükitööliste streigi tõttu paar numbrit üldse ilmumata. 1914. aastal hakkas ilmuma igal nädalal.
Ajalehte tsenseeriti sageli nn valgete laikudega, mille kohta kirjutati: "Eksite suureste: seal kohas, mis valge oli, polnud algusest saadik tühi ruum, vaid see ruum läks alles siis tühjaks, kui "Kilk" kitsaste väravate vahel kinni oli. Pealegi on ka paber, nüüd sõjatsensuuri ajal imelik – ei võta igast kohast trükimusta külge! ... Sellepärast ep tekivadki need valged plekid."
Kaasautorid
Ajalehte anti välja ajalehe Meie Tallinna Ajaleht toimetuses koos kaasautoritega :
Stand and Sing of Zambia, Proud and Free
"Stand and Sing of Zambia, Proud and Free" ('Tõuse ja laula Sambiast, uhke ja vabana'), bemba keeles "Lumbanyeni Zambia" on Sambia riigihümn. Hümn võeti kasutusele pärast riigi iseseisvumist 1964. aastal.
Valeri Harlamov
Ta mängis kogu oma karjääri jooksul (aastatel 1967–1981) Moskva AKSK-s.
Lyalli lehis
Kliima
Tavaliselt tekib lumikate oktoobri lõpus. Aprilliks jõuab selle paksus maksimumini, mis on keskmiselt 2,1 m kontinentaalse veelahkme piirkonnas ning 3,0–3,5 m leviala lääneosas. Lumikate püsib juuli alguseni.
Levila mandriosas esineb sageli põuaperiood, mis kestab suve teisel poolel mitu nädalat. Põua mõju on tavaliselt minimaalne, aga kuiv pinnas võib mõnel aastal takistada seemikute arengut.
Gábor Bereczki
Loominguline tegevus
Gábor Bereczki fennougristika teadustegevusest võib esile tõsta kolme suurt valdkonda: soome-ugri häälikuajalugu (sh etümoloogia), mari keele kirjeldav ja ajalooline uurimine ning soome-ugri ja turgi keelte suhete uurimine. Kitsam eriala oli tal mari keel, kuid tegeles ka mordva ja permi keelega. Tema doktoriväitekirja "Mari keeleajaloo alused" täiendab hiljem ilmunud "Mari keele ajalooline morfoloogia". Tema keeleajaloolised uurimused, soome-ugri ja turgi keelte kokkupuutepunkte käsitlevad tööd, etümoloogiaartiklid, mitmes keeles retsensioonid ja kriitika ilmusid Ungari ja välismaa ajakirjades ja kogumikes.
Costa Mediterranea
5. märtsil 2012 sõitis Costa Mediterranea Guadeloupe'ist Euroopasse: Hispaaniasse ja Portugali ning seejärel Savonast Kanaari saartele.
Emanuel Lepik
1944. aastal põgenes Rootsi, oli aastatel 1944–1951 EAÕK Kesk-Rootsi preester. Emigreerus 1951. aastal Kanadasse. Oli seejärel EAÕK Kanada ja USA ülempreester.
Eksootilised lemmikloomad
Loomakaubandus
Lugematul arvul lemmikloomi on loodusest kinni püütud müümise või aretuse eesmärgil. Tihti on need loomad tahtlikult valesti märgistatud: nad oleksid kui vangistuses kasvatatud ja seejärel seaduslikult eksporditud. Eksootiliste lemmikloomade laiaulatuslik salaküttimine, et turgu varustada, mõjub hävitavalt loomapopulatsioonidele kogu maailmas. See on vähendanud näiteks Madagaskari kiirgusvõimsus-kilpkonnade arvu ja viinud Aafrika hallpapagoid ohustatuseni. Samuti tekitab transport ja kinnihoidmine paljudele loomadele suurt stressi: nad ei suuda süüa, liikuda ega käituda samamoodi, nagu nad teeksid seda looduses, mis võib ühtlasi viia looma surmani.
Eksootiliste loomadega kaasnevate probleemide leevendamine
Suuresti aitaks eksootiliste loomadega kaasnevaid probleeme leevendada kõikide loomaliikide, mitte ainult CITESi poolt kirjeldatud, kauplemise reguleerimine ja jälgimine. Samuti peaksid kõik riigid koguma ja hoiustama infot liigitasandil kõikide imporditud ja eksporditud loomade kohta. Sellised süsteemid aitaksid paremini jälgida, millised liigid on ohuks kohalikele keskkondadele ja kontrollida lemmikloomade musta turgu.
Saksamaa ultimaatum Leedule
Klaipeda staatus pärast esimest maailmasõda
Klaipeda, oluline meresadam Ida-Preisimaal, eraldati Versailles' rahulepinguga Saksamaast ja anti Antanti valitsemise alla. Piirkonna haldamise võttis üle Prantsusmaa, kuid seda soovis oma koosseisu liita Leedu, viidates sealsele leedulastest vähemusele ja asjaolule, et tegemist oli riigi ainukese ligipääsuga Läänemerele. Territooriumi endale saamisele pretendeeris ka Poola. Kuna Antant viivitas otsuse langetamisega ja näis, et piirkond võib saada Danzigi vabalinnaga sarnase staatuse, siis haaras Leedu initsiatiivi ja organiseeris 1923. aasta jaanuaris Klaipeda ülestõusu. Toimunut toetasid nii Nõukogude Venemaa kui Saksamaa. 140 000 inimesega 2400 km² suurune Klaipeda piirkond liideti eraldi parlamenti omava autonoomse territooriumina Leeduga, mille legaalsuse kinnitas Antant 1924. aasta Klaipeda lepinguga.
Nõustumine
23. märtsi öösel kell 1 allkirjastasid Urbšys ja Ribbentrop vastavalt Leedu ja Saksamaa nimel lepingu, mille kohaselt Leedu andis "vabatahtlikult" Klaipeda piirkonna üle Saksamaale. Leping koosnes viiest artiklist:
Tagajärjed
Saksa sõdurid olid Klaipeda sadamasse sisenenud juba enne lepingu allkirjastamist. Ka Hitler sõitis Saksa laevastikuga, millesse kuulus viis ristlejat, kaks hävitajate flotilli, kolm torpeedopaatide flotilli ja üks abilaevade flotill, Klaipedasse ja pidas seal lühikese kõne. Leedu mereväel oli sel ajal vaid üks laev, miinitraaler. Samal ajal kui sakslased tähistasid linna tagasisaamist, väljendasid Euroopa poliitikud muret, et Hitleri järgmiseks sihtmärgiks võib olla Danzigi vabalinn.
Oma ainsa pääsu Läänemerele kaotamine oli suur löök Leedu majandusele, sest 70–80% väliskaubandusest oli käinud läbi Klaipeda. Piirkonnas, mis hõlmas 5% Leedu territooriumist, asus kolmandik selle tööstusest. Leedu kaotas ka sadama infrastruktuuri tehtud suured investeeringud. Umbes 10 000 põgenikku, peamiselt juudid, lahkusid piirkonnast ning palusid varjupaika ja toetust Leedu valitsuselt. Tekkis märke, et paljud leedulased ise hakkasid oma riigi tulevikus kahtlema: märtsi ja aprilli jooksul võeti kohalikest pankadest ja krediidiasutustest välja peaaegu 20% hoiustest. Klaipeda kaotusega liikus Leedu ühtlasi Saksamaa mõjusfääri, eelkõige kaubanduse osas. 1939. aasta lõpuks oli Saksamaa osa Leedu ekspordis 75% ja impordis 86%. Samal aastal sõlmisid Saksamaa ja Nõukogude Liit Molotovi-Ribbentropi pakti, jagades Ida-Euroopa mõjusfäärideks, kus Leedu määrati esialgu Saksamaa poolele. Saksamaa pakkus Leedule ka võimalust osaleda Poola-vastases sõjalises liidus, lubades vastutasuks tagastada Poola käes olnud Vilniuse piirkonna, kuid Leedu otsustas kindlaks jääda neutraliteedipoliitikale.
Jaan Põldra
Haridus
Ta õppis Holstre külakoolis (teistel andmetel Holstre külakooli asemel Pirmastu vallakoolis, Õpetajate Lehe andmetel õppis ka Vasila abikoolis ), Paistu kihelkonnakoolis ja Tartu õpetajate seminaris , mille lõpetas 1896. aastal.
Vello Saul
Ta lõpetas Tartu Ülikooli õigusteaduskonna, Korporatsioon Vironia vilistlane.
Thomas Kinnemond
Kinnemondide suguvõsast põlvnenud Thomas Kinnemond sündis Šotimaal Fife'is Ceresi kihelkonnas Callange'i külas või talus, mis kuulus suguvõsale juba alates 1440. aastatest. Tema vanemad olid William Kinnemond ja Margaret Whitekirk.
1637. aastal sai Koporje kindluse komandandiks ja 1640 Neumünde kindluse komandandiks Väina jõe suudmes ja ühtlasi ka Daugavgrīva kindluse komandandiks, mida hakati kutsuma "Kinnemondi kantsiks" (Kinnemunde skans), kuna tema juhtimisel viidi seal läbi ümberehitustööd.
Felipe VI
Elulugu
Kõrghariduse omandas prints aastatel 1988–1993 Madridi Autonoomses Ülikoolis, kus tema põhierialaks oli õigusteadus, kuid ta kuulas ka majandusteaduse loenguid. 1995. aastal kaitses ta rahvusvaheliste suhete erialal magistrikraadi Ameerika Ühendriikides Georgetowni Ülikoolis.
Born This Way Ball
Lugude järjestus
4. Black Jesus + Amen Fashion
11. Telephone
19. Poker Face
Laekvere mõis
Laekvere mõis (saksa keeles Ladigfer, Laydickfer) oli Moora mõisa kõrvalmõis Simuna kihelkonnas, tänapäeva Laekvere aleviku lähedal Vinni vallas Lääne-Viru maakonnas.
Ajalugu
1892. aastal omandas mõisa 30 000 rubla eest parun Woldemar Karl Otto Alexander von Stackelberg ning sellest ajast alates kuni 1919. aasta maareformini oli Laekvere mõis Moora mõisa kõrval- ehk karjamõis. 1900. aastal kinkis Woldemar Karl Otto Alexander von Stackelberg Laekvere mõisa oma pojale Otto Friedrich von Stackelbergile († 17.07.1909). 1913. aastal O. F. von Stackelbergi pärijate vahelisel kokkuleppel päris Laekvere mõisa 29 842 rubla eest vabahärra Heinrich von Stackelberg (1869–1933). 1914. aastal eraldati Moora ja Lõusa mõisaste küljest osa Kolkjärvest ja liideti Laekverega (279 tessatiini). Laekverest eraldati 42 tessatiini ja liideti Heinrich Alexander von Stackelbergile kuuluva Ädara poolmõisaga (Eddara).
Mati Tähemaa
Tema teostatud oli oluline osa Eesti Raadio kvadrofooniliste katsesaadete jaoks loodud lisaseadmetest. Stereofooniliste saadete edastamise vahendite ja kvadrofooniliste saadete edastamise katseseadmestiku loomise juures oli tema koostööpartneriks Avo-Rein Tereping.
Eesti taasiseseisvumise eel osales ta valitsuse varuside süsteemi loomises.
Põhja-Eesti Romade Ühing
Ühingu kontor asub Tallinnas aadressil Majaka tänav 11. Juhatuse esimees on Roman Lutt.
Ühingu asutas 18. veebruaril 2000 osa Eestimustlaste Kultuuriseltsi liikmetest.
Maksim Liksutov
Karjäär
Eestis tegutsedes toetas Maksim Liksutov ulatuslikult Reformierakonda ja Res Publicat.
Liksutov on töötanud Venemaa transpordiettevõtete WorldWideInvest ja Unitrans juhtkonnas, 2001. aastal sai temast Transgroupi juht, 2009. aastal Aeroekspressi peadirektor. (Aeroekspress on Moskvat kolme olulisema lennujaama Šeremetjevo, Domodedovo ja Vnukovoga ühendavate süstikrongide projekt.)
Naomi Loogna
Ülikooli lõpetamise järel suunati ta tööle Eksperimentaalse ja Kliinilise Meditsiini Instituuti nooremteadurina kutsepatoloogia osakonda. Tööl nooremteadurina valmis tal kandidaadi väitekiri teemal "Mittespetsiifiliste nahatestide uurimise tulemustest põlevkivikaevureil ja nende tähendusest vibratsioonitõve diagnostikas", mille ta kaitses aastal 1960 (Tartu Riikliku Ülikooli juures) ja mis kinnitati kõrgemas atestatsioonikomisjonis aastal 1961 meditsiinikandidaadi kraadiga. Aastal 1969 sai ta vanemteaduri kutse.
Pythonodipsas
Klassifikatsioon
Perekonda Pythonodipsas klassifitseeritakse roomajate andmebaasis üks maoliik :
Pjotr Alabin (jõelaev)
Pjotr Alabin (vene keeles Петр Алабин) on kahe tekiga kaheteistkümnes Rossija-klassi (projekt 785/OL800, II seeria) Venemaa jõereisilaev, mis on ehitatud Tšehhoslovakkias Komárnos Národný Podnik Škoda Komárno (Slovenské Lodenice n.p. Komárno) laevatehases 1954 Volga jõelaevakompaniile. Laev sai nime Venemaa Keisririigi poliitilise tegelase ja sõjaväe kirjaniku Pjotr Alabini auks.
Elektrifitseerimine
Eesti elektrifitseerimine
Eesti elektrifitseerimine algas tööstusettevõtetele väikeste valgustuselektrijaamade ehitamisega. Esimene selline jaam valmis 1882 Kreenholmi Manufaktuuris. Esimene avalik elektrijaam avati 1907 Pärnus (Pärnu elektrijaam).
Pjotr Alabin (jõelaev)
1995 vahetus laevaomanik ja laev nimetati ümber Pjotr Alabiniks. Kuni laeva moderniseerimiseni 2005. aastal oli laevaomanik OAO "Pjotr Alabin" ja alates 2005. aastast "Agenstvo Retšnõhh Putešestvii". Uus omanik moderniseeris tublisti laeva Neftefloti tehases 2007. ja 2008. aasta hooaegade vahel.
Ibrahim Sangaré
Aastatel 2012–2016 kuulus ta Elevandiluuranniku klubisse AS Denguélé.
2020. aasta septembris sõlmis ta viieaastase lepingu PSV Eindhoveniga.
Kodutus
Kodutuse liigid
Euroopa kodutuse jälgimise keskus (European Federation of National Organisations Working with the Homeless, FEANTSA) võtab suures osas kõik varasemad uurimused kokku ja nimetab kodutuseks nelja olukorda:
Kodutuse põhjused
Strukturaalsed ehk keskkonnast tulenevad põhjused:
Peter Wladimir Wassily von Glasenapp
Tema vanemad olid Riia politseimeister ja Tallinna politseimeister Woldemar von Glasenapp ja Camilla Naszynska.
Ghislain Konan
Aastatel 2016–2018 mängis ta Portugali kõrgliiga klubis Vitória Guimarães.
Rawicz
Rawicz asutati ja sai linnaõigused 1638. aastal.
F-teadus
Päritolu
F-teaduse mudelit kasutas esimesena eesti teadusfilosoof Rein Vihalemm oma teaduskäsitluse täpsustamiseks peamiselt keemia ajaloos ja keemiafilosoofias. Oma töö lihtsustamiseks pidas Vihalemm vajalikuks eraldi määratleda teaduse teoreetilise ja täielikult kirjeldatava ning piiritletud osa f-teadusena. Teadus ei koosne vaid loodusseadustest, matemaatilisest füüsikast, füüsikateooriast jms, vaid sisaldab erinäolisi komponente. F-teadus tegeleb ainult enda poolt loodusseaduste objektidena konstrueeritavaga.
Soome Suursaatkond Tallinnas
Saatkonnahoone
Soome ja Eesti avasid uuesti diplomaatlikud sidemed 24.8.1991. Soome suursaadkonna vanad majad olid siis kehvas seisukorras. Peale Eesti taasiseseisvumist tuli Soomel võimalus Kohtu 4 kinnisvara tagasi saada.
Jean Bourgain
1985. aastast jätkus Bourgaini teaduskarjäär korraga kahel mandril: Ameerikas Illinoisi Ülikoolis Urbana-Champaignis (1985–2006) ja Euroopas Pariisi lähistel asuvas uurimisinstituudis Institut des hautes études scientifiques (1985–1995). Bourgain oli aastatel 1985–1995 Institut des Hautes Études Scientifiquesi ja alates 1994. aastast Princetonis asuva Institute for Advanced Study professor. Tema peamised uurimisvaldkonnad olid matemaatiline analüüs, Banachi ruumide geomeetria, harmooniline analüüs, arvuteooria ja kombinatoorika. Tema poolt on uurimusi ka mittelineaarsete diferentsiaalvõrrandite alal.
Konstantin Barulin
Ta alustas klubikarjääri Tjumeni Gazovikis. Venemaa kõrgliigas debüteeris ta hooajal 2003–04 Peterburi SKA ridades.
Gillian Rose
Elulugu
17-aastaselt luges Gillian Blaise Pascali "Mõtteid" ja Platoni "Riiki", mis tekitasid tal huvi filosoofia vastu ja tahtmise sellega tegelda. Ta õppis Oxfordi ülikoolis (St. Hilda's College) filosoofiat, politoloogiat ja majandusteadust. Tema õpetaja oli John Langshaw Austini lesk Jean Austin, kes ütles: "Pidage meeles, tüdrukud, kõik filosoofid, keda te lugema hakkate, on palju intelligentsemad kui teie." Gillian õppis ka Columbia Ülikoolis ja Berliini Vabas Ülikoolis. Doktoritöö kirjutas ta Leszek Kołakowski juhendamisel Theodor Adornost.
Я
Vene tähestikus on я viimane, 33. täht.
Hilda Orgusaar
Elukäik
Orgusaare isiklikust elust palju teada ei ole, kuid kaaslaste meenutuste järgi oli ta tõeline boheem, kes ei tundnud kella ja elas aktiivset seltsielu, osales luule- ja muusikaõhtutel, mängis bridži, oskas hästi õmmelda ning riietus ka ise väga stiilselt.
Urmas Peiker
pisi|Urmas Peiker 2004. aastal     Foto: [[Jaan Künnap]] Urmas Peiker (sündinud 22. augustil 1976) on eesti alpinist, kes on tõusnud kahe seitsmetuhandelise mäe tippu.
Kiisler
Kiisler on eesti perekonnanimi.
Esoteerilised programmeerimiskeeled
Esoteeriline programmeerimiskeel (inglise keeles Esoteric programing language või Esolang) on programmeerimiskeel, mis pole mõeldud praktiliseks kasutamiseks. Sellised keeled on näide arvutihuumorist.
Keeled, mis on loodud konkreetse probleemi lahendamiseks
Kui keel suudab lahendada mis tahes konkreetse probleemi, isegi kui see lahendab looja probleemi, on keel ikkagi väärtuslik. Näiteks esoteeriline keel Thue (nimetatud Norra matemaatiku Axel Thue järgi) – loodud Chomsky hierarhias nulltüübi demonstreerimiseks.
"Segased keeled" või "musta kasti" keeled
Need on loodud selleks, et muuta kood asjatundmatute jaoks võimalikult loetamatuks ja raskendada koodi kirjutamist. "Musta kasti" kõige silmatorkavam omadus on hägusus. See tähendab konkreetse koodilõigu tegeliku väärtuse tahtlik varjamine.
Ъ
Eesti keeles jäetakse ъ vene ja valgevene nimedes märkimata. Bulgaaria nimedes translitereeritakse see vanas transkriptsioonis tähega ǎ, uues tähega a.
Ellinor Aiki
Elukäik
Sooritas 1928. aasta talvel ilma varasema kunstilise ettevalmistuseta sisseastumiseksamid Kõrgemasse Kunstikooli Pallas graafika erialale. 1930–1934 õppis Ado Vabbe graafikaateljees monotüüpiat. 1935–1936 õppis Hando Mugasto käe all kuivnõela ja kivitrükitehnikaid. Lõpetas kooli 1936. aastal Nikolai Triigi maaliateljees maali erialal.
Ra'ad ibn Zayd
Ta on Hašimiidide suguvõsa liige ning tema vanaisa oli Meka emiir ja Al-Ḩijāzi kuningas Ḩusayn ibn ‘Alī.
Värvitaju
Absorptsioon ja refleksioon
Kui neeldumine ja peegeldumine toimub kõigi spektriosade suhtes mitteselektiivselt, tajub vaataja akromaatilist värvust.
Silm
Objektilt valikuliselt peegeldunud valgus jõuab vaataja ajusse nägemiselundi vahendusel. Inimese (ja teiste imetajate) kaameratüüpi silmas langeb valgus läbi silmaava silma tagaseinas asuvale võrkkestale, milles on nelja erinevat tüüpi valgustundlikke rakke ehk fotoretseptoreid. Kepprakud ehk kepikesed tajuvad ainult valguse heledust, värvitaju seisukohalt on olulised kolme eri tüüpi koonusrakud ehk kolvikesed. Iga kolvikesetüüp reageerib erinevale valguse lainepikkuste vahemikule (see on tänapäeval ka elektrofüsioloogiliste uuringutega tõestatud) ja nende järgi nimetatakse inimese värvinägemist kolmekomponendiliseks värvinägemiseks.
Värvide eristamine
pisi|Silma tundlikkus värvitooni muutusele on suurim spektri keskosas ja langeb nii punase kui violetse otsa suunas Inimsilm eristab eri hinnangutel 1 kuni 10 miljonit värvivarjundit. Katsed on näidanud, et kõige paremini eristab inimsilm lainepikkuse muutumist spektri kollase ja tsüaansinise piirkonnas ja nende vahel, kõige halvemini punase algus- ja violetse lõpuosa. Keskmiselt on lainepikkuse muutus, mille puhul märkame värvitooni muutumist, 2 nanomeetrit. Personaalselt sõltub see värvieristusvõimest.
Jeff Buckley
Karjäär
1993. aasta veebruaris salvestati kolme päeva jooksul suurem osa Buckley soolorepertuaarist. Ta laulis a cappella't, kasutas akustilist ja elektrikitarri, samuti elektriklaverit ja harmooniumi. Need salvestised püsivad Columbia hoidlates, kuid enamik sellest materjalist läks hiljem siiski albumile "Grace". Buckley neljast laulust koosnev EP album sisaldas ka Van Morrisoni laulust "The Way Young Lovers Do" tehtud kaverit. Selle esitus Sin-é's avaldati 23. novembril 1993, dokumenteerides tolleaegset perioodi Jeff Buckley elus.
Kontserditurneed
1996. aasta detsembris andis ta varjunimede (nt Father Demo, Topless America, Martha & the Nicotines, Crit-Club) all kontserte kohvikutes Norteastis. Buckley kirjutas kord ka oma veebilehele, et igatseb anonüümsust, mis tal oli siis, kui ta kunagi kohvikutes ja baarides laulmas käis: "Mitte kaua aega tagasi oli mu elus aeg, kui võisin lihtsalt kohvikusse ilmuda ja teha, mida teen – muusikat. Õppides seda esitama, avastades, mida see mulle tähendab, nautides seda, kui ma publikut kas vihaseks ajan või nende meelt lahutan, publikut, kes mind ei tea. Ses situatsioonis on mul see hindamatu ja asendamatu luksus ebaõnnestuda, riskida, alistuda. Pingutasin väga palju, et selliseid asju kogeda. Armastasin seda ja siis igatsesin, kui see kadus. Kõik, mida teen, on selle taastamise jaoks."
Sofiane Feghouli
2012. aastal valiti ta Alžeeria aasta jalgpalluriks.
Koondisekarjäär
2019. aastal tuli ta Alžeeria koondisega Aafrika meistriks.
Sint-Idesbald
Sint-Idesbaldis asub 1982. aastal avatud Paul Delvaux' muuseum.
Peedo Nelke
Haridustee ja töökäik
Ta on Eesti Geotehnika Ühingu liige.
Kõrgalpinism
1994. aastal Eesti-Soome ühisekspeditsioonil Pobeda mäetipule (7439 m) jõudis ta koos Eero Otsaga Musta Obeliskini (7100 m), kuid muutunud ilmaolude tõttu olid nad sunnitud tagasi pöörduma.
Marne'i lahing
pisi|Lahingu kaart
Marne'i lahing, tuntud ka kui Esimene Marne'i lahing, oli Esimese maailmasõja lahing 5.–12. septembril 1914.
Tankitõrjemiin
Kuidas miin töötab
pisi|Külgvaates M15-miin M603 süstikuga ja pulksüstikuga Kõik tankitõrjemiinid on plahvatavad, sest nende ülesanne on lõhkuda tanki rööpad ja võimalikult palju selle kehast. M15 on USA miin, mille laeng on TNT ja RDX-i segu. Miin käivitub, kui tank sõidab üle miini surveplaadi, mis lükkab Belleville springi, millele on süte kinnitatud, vastu detonaatorit. On olemas ka pulksüstikud, mis ulatuvad maast välja. Kui tank sõidab üle miini, siis pulk paindub tanki kehaga koos ning plahvatab, kui on paindunud teatud punkti, mis on tanki keskel.
Venemaa spordiministeerium
Venemaa Föderatsiooni Spordiministeerium (vene keeles Министерство спорта Российской Федерации) on Venemaa Föderatsiooni valitsusasutus, mis korraldab ühiskonnaelu spordivaldkonnas.
Risto Lillemets
Olles neli aastat (2018 - 2022) treeninud Art Arvisto juhendamise järgi, alustas Risto 2022 lõpus treenimist Erki Noole käe all.
Ujumine 2012. aasta suveolümpiamängudel
4×100 m vabalt
Finaal: 29. august Osavõtjaid: 15 võistkonda Maailmarekord: 3.08,24 (11. august 2008, Peking) Michael Phelps, Garrett Weber-Gale, Cullen Jones, Jason Lezak Olümpiarekord: 3.08,24 (11. august 2008, Peking) Michael Phelps, Garrett Weber-Gale, Cullen Jones, Jason Lezak Olümpiavõitja 2008: 3.08,24 (11. august 2008, Peking) Michael Phelps, Garrett Weber-Gale, Cullen Jones, Jason Lezak Maailmameister 2011: 3.11,00 (24. juuli 2011, Shanghai) James Magnussen, Matthew Targett, Matthew Abood, Eamon Sullivan Ametlikud tulemused: <br style="clear:both;" />
50 m vabalt
Finaal: 4. august Osavõtjaid: Maailmarekord: 23,73 Britta Steffen, (2. august 2009, Rooma) Olümpiarekord: 24,06 Britta Steffen, (17. august 2008, Peking) Olümpiavõitja 2008: 24,06 Britta Steffen, (17. august 2008, Peking) Maailmameister 2011: 24,82 Therese Alshammar, (31. juuli 2011, Shanghai) Ametlikud tulemused: eelujumised-poolfinaalid-finaal <br style="clear:both;" />
Durrani riik
Durrani riik (puštu keeles د درانيانو ټولواکمني; ka Durrani impeerium, Sadozai riik või Afgaani impeerium) oli Ahmed-šahh Abdali asutatud riik, mis asus Kesk-Aasias, Lähis-Idas ja Lõuna-Aasias. Oma kõrgajal kuulusid riigi alla tänapäeva Afganistani ja Pakistani alad, lisaks Iraani kirde- ja kaguosa, Ida-Türkmenistan ja Loode-India.
Viimased aastad
pisi| [[Peshawar|Peshawaris asuv Bala Hissari kindlus oli üks Durrani kuningate residentsidest.]] Võit Panipatis oli Ahmad-šahhi ja Afganistani võimsuse kõrgpunkt. Ent juba enne Ahmad-šahhi surma hakkas impeerium lagunema. Aastal 1762 pidi Ahmad-šahh juba kuuendat korda sikhe maha suruma. Järk-järgult hakkas tema haare impeeriumi üle lõdvenema ning Durrani surma ajaks oli ta sikhidele kaotanud Pandžabi, enne seda põhjapoolsed alad usbekkidele, kellega ta oli sunnitud rahulepingu sõlmima.
Sõiduki teleopereerimine
Väljakutsed
Peamised väljakutsed sõidukite teleopereerimisel on kasutajaliides, latentsusaeg ja võrguühenduse kvaliteet. Olenevalt sõiduki juhtimise eesmärgist, muutub iga väljakutse prioriteet ning väljakutse lahenduse keerulisus. Näiteks kui kahe sõiduki puhul on sama latentsusaeg, siis madalama kiirusega sõidukit on lihtsam juhtida.
Võrguühenduse kvaliteet
Võrguühenduse kvaliteeti võivad mõjutada mitmed asjaolud nagu näiteks füüsiline keskkond ja võrgukoormus. Sõidukite teleopereerimise puhul peab arvestama olukorraga, kus lühiajaliselt võrguühenduse kvaliteet halveneb. Ohutuse eesmärgil peavad sõiduk ja juht suutma võrguühenduse nõrgenemist piisavalt varakult ennustada, et oleks aega õnnetusi ennetavate tegevuste jaoks. Lisaks sobivate ettevaatusabinõude leidmisele ja rakendamisele peab valmis olema ka olukorraga, kus ennetavatest tegevustest ei piisanud. Üks lähenemine on latsentsusaja alusel olukorra ennustamine ja vastavalt ennustusele näiteks sõiduki kiiruse vähendamine või sõiduki ja operaatori vahelise infokoguse vähendamine.
Ajujaht (konkurss)
Konkurssi kajastatakse telesaadete sarjana, mille seitset esimest hooaega näidati aastatel 2008–2018 Eesti Televisiooni kanalitel. Alates 2019. aastast näitab "Ajujahi" telesaadet TV3.
Durrani riik
Sõjavägi
Durrani sõjavägi põhines ränilukuga püssidega relvastatud ratsaväel, mis sooritas löögirünnakuid ning ühendas tulirelvade uue tehnoloogia turgi-mongoli taktikaga. Durrani armee tuumikuks olid 10 000 šer-batša 't – otsast laienevate musketitega relvastatud hobustel ori-sõdurid, kellest kolmandik olid varem Nader-šahhi qizilbashid. Paljud neist olid ka endised Nader-šahhi sõdurid. Armee põhiosa moodustasid Afganistani hõimude ratsaväed, mis olid relvastatud piikide ja laiade mõõkadega. Endiselt kasutati ka ratsanikest vibulaskjaid, kuid väljaõppe keerulisuse tõttu pigem harva. Jalavägi mängis Durrani armees väga väikest rolli. Pea olematu roll oli ka suurtükiväel, mida, kui välja arvata kaamelitele paigutatud zamburakid, ei olnud.
Guess
pisi|230x230px|Guessi pood [[Sydney|Sydneys Austraalias]] Guess, stiliseeritud kui GUESS või Guess?, on Ameerika rõivabränd ja jaemüüja. Guessi asutasid 1981. aastal Georges Marciano, Maurice Marciano, Paul Marciano ja Armand Marciano.
Guessi peakorter asub Ameerika Ühendriikide California osariigis Los Angeleses.
Žirmūnai vald
Vallamaja asub aadressil Žirmūnų g. 143. Vallavanemaks on Ona Suncovienė.
Žirmūnai linnaosa
Žirmūnai põhjapoolsem osa jääb Verkiai regionaalparki. Osaliselt asub see ka Kalvarijose ajaloolisel kaitsealal.
Nick Berry
Tema tuntuimad rollid on Simon "Wicksy" Wicks teleseriaalis "EastEnders" (1985–1990) ning konstaabel Nicholas "Nick" Rowan seriaalis "Südameasi" (1992–1998).
Rety
pisi|Rety kirik
Äärik
Äärik ehk flants või flanš on detailide (nt torude, armatuuri, võllide) otsas paiknev tasandiline ühendusosa, mida kasutatakse teise detailiga ühendamiseks, tihti on äärikud mõlema detaili ühenduspinnaks. Poltliitega ühendatavas äärikus on poltide tarvis avad.
Antakalnise vald
Aastail 1994–1997 oli vallavanemaks Gintautas Jakimavičius, aastail 2000–2008 ja 2009–2019 Algimantas Vaitkus. Aastail 2008–2009 ja aastast 2019 aastani 2021 aga Taurintas Rudys.
Nipsey Hussle
2012–2019. "Crenshaw" ja "Victory Lap"
Oma mixtape 'ide seeria "The Marathon" kolmanda ja viimase osa, albumi "Victory Lap" lubas Hussle avaldada 2013. aastal, kuigi see pidi ilmuma juba 2012. aasta detsembris. Ta teatas ka, et ta plaanib 2013. aastal avaldada loo koos West Coasti räppari ja sagedase koostööpartneri YG-ga.
16. veebruaril 2018 avaldas Hussle debüütalbumi "Victory Lap".
Lambert's Bay
Lambert's Bay on asutatud 1913. aastal, linnaõigused sai 1969. aastal.
AS Silikaat
Ajalugu
1899–1900. aastal asutas Martin Böckler liivatelliste tootmise tehase, Tallinnas tänapäevase Järve Keskuse kohal. 1910. aastal rajas insener Oskar Amberg, Martin Böcklerilt ostetud kinnistule tehase Tallinna silikaat-telliskivi vabrik O. Amberg ja Ko. Tallinna silikaattelliskivi vabrik O. Amberg ja Ko hakkas esimesena Eestis valmistama silikaattelliskive. Tänu Eestis alustatud Peeter Suure merekindluse ehitustöödele, mille mitmete erifunktsiooniliste rajatiste tarbeks läks vaja suurtes kogustes silikaattelliseid ja lisaks laevaehitustehastele ja Peeter Suure sõjasadamale sai Ambergi tehase toodangu üheks peamiseks tellijaiks Venemaa keisririigi sõjavägi.
1939. aastal alustas Männikul, Männiku tee 123 tegevust OÜ Silikaatkivitehas Kvarts. pisi|Suure Munamäe vaatetorn 2014. aasta augustis Raudbetoonist ja silikaattelliskividest ehitati ka Baltimaade kõrgeima mäe tippu rajatud Suure Munamäe vaatetorn (1939).
1992. aastal korraldati tootmiskoondis ümber riiklikuks aktsiaseltsiks Silikaat. 1995. aastal erastas tehase suurettevõtja Vello Kunman, kes sai ka maatüki Tallinnas Pärnu maantee 238 ääres. Tootmine koliti Männikule ja kaheksa hektari suurusele maa-alale kerkis Järve keskus. thumb|left|Järve Keskus, veebruar 2010 1997. aastal lõpetas AS Silikaat tootmistegevuse Järvel, tootmistehas asub Männiku liivakarjääri läheduses, põhiline tegevusala on siiani silikaatkivi tootmine. Lisaks kaevandatakse ASis Silikaat liiva ning toodetakse erinevaid ehitussegusid. Uudsena valmivad tehases ehitusplokid ning kuivbetoon, mis segatakse kokku otse ehitusplatsil.
The Sims
"The Sims" on üks läbi aegade edukamaid videomängusarju.
Ь
1.Kui sõna muudate, muutub teine ​​pehme kaashäälik kõvaks ja esimene kaashäälik jääb pehmeks, näiteks: няньки (нянька), свадьбе (свадьба), восьми (восьмой). (lapsehoidjad (lapsehoidja), pulmale (pulmad), kaheksa (kaheksas)).
Kura tänav
Tänava varasem nimi oli Muraka tänav. Praeguse nime sai Kura tänav 4. septembril 1970.
Opsa mõis
Mõisa uusklassitsistlik peahoone asub Opsa järve kaldal. Peasissekäigu mõlemal küljel on kahekorruselised risaliidid. Paraadissekäigu juures on hoone ühekorruseline, sissekäiku ehib kahe sambaga portikus. Hoone katus oli algselt sindlitest, mõlemal pool portikust asusid vintskapid. Maja juurest laskusid alla järve äärde kaskaadina kujundatud trepid, järve kõrge kallas oli muudetud terrassideks, millel kasvavad sirelid. Lisaks peasissekäigule olid ka veel järve kohal asuvale terrassile viiv uks ja kaks ust maja otstes kujundatud kaarekujulise ülaosaga portaalidena, ülejäänud uksed olid tavalised. Sissepääsusid ehtisid pilastrid. Hoone seinad olid rajatud rustikas. pisi|left|Opsa mõisa põllumajanduslik tootmishoone
Tšehhi kabe
Tšehhi kabe on üks paljudest kabeliikidest. Seda mängitakse 64-ruudulisel laual. Nagu nimestki näha, harrastatakse seda enim Tšehhimaal; Eestis teadaolevalt pole selles mänguliigis võistlusi peetud.
Mängureeglid
Eestis levinuimast kabeliigist – Vene kabest – erineb ta kolme mängureegi poolest. Kõik need on seotud löömistega.
Näited:
Selles seisus võidavad valged järgmiselt: 1.e3-d4 c5xe3 (tagasi ei saa) 2.e1-d2 e3xc1 (ikka sama lugu) 3.c3-d4 c1xg5 (kabega tuleb ju lüüa) 4.h4xh8 a5xc3 (taas ei saa tagasi lüüa) 5.a1-b2 c3xa1 (ikka sama lugu) 6.d4-e5 a1xf6 (tuleb lüüa kabega) 7.h8xa5+
Katrin Aller
Aller lõpetas 1994. aastal Pärnu Sütevaka Humanitaargümnaasiumi klaveri ja muusikateooria erialal, 1998. aastal Eesti Muusika- ja Teatriakadeemia muusikateaduse erialal (juhendaja Toomas Siitan) ja 2001. aastal kompositsiooni erialal (juhendaja Jaan Rääts).
Retezati mäestik
Mäestiku kõrgeim tipp on 2509 meetri kõrgune Peleaga. Üle 2300 meetri ulatuvaid mäetippe on kokku üle 60.
Christian Hieronymus Justus Schlegel
Isiklikku
Jänedal koduõpetajana töötades tutvus ta Ambla kiriku koguduse õpetaja Anton Heinrich Lücke kasutütre Helene Elonore Pauckeriga (1763–1840), kellega 1783. aastal abiellus. H.E Pauckeri isa Johann Christoph Paucker, oli Järva-Jaani Ristija Johannese koguduse õpetaja ja vend Heinrich Johann Paucker oli Nissi- ja Simuna Siimona ja Juuda koguduse õpetaja.
Gornitsa
Hääldus IPA ( võti ) : [ˈɡornʲɪt͡sə] Nimisõna го́рница • ( górnica ) f  inan ( genitiiv го́рницы, mitmuse nimetav го́рницы , mitmuse genitiiv го́рниц )
Visuaalne kokkuvõte
Meetodist
Visuaalset kokkuvõtet võib kasutada mitmesugustel üritustel, näiteks seminaridel, konverentsidel, töötubades, koosolekutel, koolitundides.
Ajalugu
Esimesed visualiseerijad maailmas, kes hakkasid aktiivselt grupikohtumistel visualiseerimist kasutama, tekkisid 1970. aastatel USAs. Nad avastasid, et grupis loodud visuaalsed kokkuvõtted aitavad väga hästi kaasa ühise grupimälu loomisele. Eestis hakkasid esimestena regulaarselt visuaalset kokkuvõtet üritusel tegema Siiri Taimla-Rannala ja Tanel Rannala 2009. aastal, kui nad panid aluse Joonmeedia tegevusele. Joonmeedia visualiseerimine sai alguse kunstiprojektina, kui Taimla ja Rannala visualiseerisid väikestele märkmepaberitele konverentsidel, mis käsitlesid ühiskondlikult olulisi teemasid. Joonmeedia kunstiprojektist kasvas välja visualiseerimise agentuur, kus Taimla ja Rannala alates selle sünnist visualiseerimisega tegelevad. Grupitöödes ja meeskondades kasutatava visuaalse lihtsustamise koolituse üks läbiviijaid Eestis on Kati Orav.
Euroopa Parlamendi president
Valimine
Aastate jooksul on Euroopa Parlamenti juhtinud hulk silmapaistvaid inimesi. Esimene president oli Paul-Henri Spaak, kes oli ka üks Euroopa Liidu asutajaist. Parlamendil on siiani olnud kaks naispresidenti, Simone Veil ja Nicole Fontaine, mõlemad prantslannad. Ainus president, kes on tulnud pärast 1986. aastat ühinenud liikmesriigist, oli poolakas Jerzy Buzek (ametis aastatel 2009–2012).
Chodzież
Chodzież (saksa kuni 1878. aastani Chodziesen ja Kodschesen, 1878–1919 Colmar, 1939–1945 Kolmar in Posen) on linn Poolas Suur-Poola vojevoodkonnas, Chodzieżi maakonna halduskeskus. Chodzież asub Poznańist umbes 65 km põhjas.
Škocjani koopad
pisi| pisi|Koopaava Škocjani koopad on koopad Sloveenia kaguosas Karsti platool. Koobastik asub Itaalia piiri lähedal Divača ja Sežana valla alal.
Henry Moseley
Teaduslik tegevus
1912 tegi Moseley katseid koos Charles Galton Darwiniga, kes oli abiks röngenikiirte difraktsiooni uurimisel kristallidelt. Selle nähtuseni oli Max von Laue oma katsetega jõudnud (aga ta ei osanud nähtuse põhjust õigesti seletada). Moseley ja Darwin jõudsid iseseisvalt, kuigi veidi hiljem sama tulemuseni, milleni olid isa ja poeg William Henry Bragg ja William Lawrence Bragg jõudnud – Braggi seaduseni. See teadmine tuli Moseleyle kasuks ka tema järgmistes katsetes röntgenikiirgusega.
Carl Stumpf
Elukäik
Carl Stumpf sündis Wiesentheidis Kitzingeni kreisis Alam-Frangimaal Baieris (tänapäeva Saksamaa). Ta oli kohaliku füüsiku Eugen Stumpfi ja Marie Adelmann Stumpfi poeg. Tema perekonnas oli olnud pikk uurijate ning akadeemikute ajalugu ning seetõttu tutvus Stumpf teadusega noores eas. Tema põhihuviks oli aga hoopis muusika ning kümneaastaselt Stumpf juba komponeeris ja mängis kuut instrumenti.
2021. aasta Eesti presidendivalimised
Presidendi valimine valimiskogus
Valimiskogu regionaalne jaotus oleks olnud järgmine:
Võimalikud kandidaadid
thumb|upright=0.3
Arvamusküsitlused
Järgnev tabel kajastab presidendieelistusi arvamusküsitlustes alates 2021. aasta aprillist. Arv tabelis näitab, mitu protsenti vastajatest eelistas näha presidendina vastavat isikut (tärniga (*) tähistatud Kantar Emori küsitlus näitab vastaja 3 esimese eelistatud kandidaadi seas olemist). Järgarv sulgudes näitab kohta kandidaatide omavahelises võrdluses. Kõige eelistatum variant on paksus kirjas.
Bohumír Lomský
pisi|Bohumír Lomský Bohumír Lomský (22. aprill 1914 České Budějovice – 18. juuni 1982 Praha) oli Tšehhoslovakkia sõjaväelane ja riigitegelane.
Bohumír Lomský oli 25. aprillist 1956 kuni 9. aprillini 1968 Tšehhoslovakkia kaitseminister.
Laane (Simuna)
Laane oli küla Simuna kihelkonnas Paasvere ja Venevere vahel.
Läänemaa Slaavi Kultuurhariduslik Heategevusühing Bõliina
Organisatsioon asutati 28. novembril 1995.
Kissa (Simuna)
Kui Sireverest Avanduse-Rahkla teelõigule minna, jääb Kissa paremale. Kissa külast pärit Ester Laos on kirjutanud romaani "Õhtuks koju", mille tegevus toimub küla ja ümbruskonna ainetel 1980. aastatel.
Indrek Ude
Indrek Ude on eesti ajakirjanik.
EDC karikavõistlused
Algselt oli see mõeldud Euroopa klubide meistrivõistluste valikvõistlusena, kuid et kahe eraldi võistluse läbiviimiseks pole aastaid leitud sponsoreid, siis on sellest võistlusest sisuliselt kujunenudki klubide meistrivõistlused.
Mahe komma
Mahe komma (inglise keeles gentle comma) on muusikas kahe heli intervall sagedussuhtega 364 / 363 ehk 4,763 tsenti.
Gertrud Talvik
Ta on õppinud Kaplinna Ülikoolis biokeemiat ja hiina keelt. Selle kogemuse põhjal on temalt ilmunud raamat "Minu Lõuna-Aafrika vabariik: katse-eksitusmeetod" (2017, Petrone Print).
Narva Linna Slaavi Kultuuriselts Svätogor
Organisatsioon asutati 26. märtsil 1998.
Riding with the King
Tagamaad
"Riding with the King" on kahe suure kitarristi esimene koostööalbum. Esimest korda esinesid nad koos 1967. aastal New Yorgi kohvikus "Cafe Au Go Go", kui Clapton oli kõigest 22-aastane ja mängis kitarri ansamblis Cream. Esimest korda salvestasid nad koos laulu "Rock Me Baby" B.B. Kingi duettide plaadile "Deuces Wild". Clapton oli alati vaadanud B.B. Kingile alt üles ja soovinud salvestada koos temaga albumit. B.B. King aga ütles, et nad olid seda plaani tihti arutanud, ja lisas: "Ma vaatasin teda vaimustatult. Arvan, et ta on nr 1 kitarrist rock'n'roll'is ja nr 1 ka suure isiksusena." Plaadi salvestamise ajal oli Clapton 55- ja King 74-aastane. Salvestamise algataja oli Eric Clapton, kes valis ka muusikud, kes teevad plaadil kaasa. Tema valis välja ka lood, mida esitada, ning on kaasprodutsent koos Simon Climiega, kes oli olnud ka Claptoni mitme varasema plaadi produtsent. Kuigi tegu on Claptoni ja Kingi koostööga, laseb Clapton viimasel asuda lava keskele. B.B. King saab endale peaosa nii laulmise kui ka kitarrisoolodega paljudes lugudes.
Arvustused
AllMusicu kriitik William Ruhlmann kirjutas, et plaat on rohkem B.B. Kingi kui Claptoni oma, viimase roll on rohkem toetav. Ta märkis, et albumil on lisaks kahele kitarrile sageli kuulda veel teisigi kitarriste. Tulemus on küll efektne, kuid mitte jalustrabav. Dan Moos "PopMattersist" kirjeldas albumit kui "kanget bluusikokteili, milles on üks osa härra Claptoni kavalust ja kolm osa härra Kingi väärikust." Steve Futterman Entertainment Weeklyst nimetas "poja" ja "isa" koostööd võidukaks. Louis Gerber Cosmopolisest kirjutas, et "Riding with the King" läheb otse hinge ja südamesse ning on värskendav ja sentsatsiooniline album, parim popmuusika turul pärast Santana albumit "Supernatural". Dave Ferman kirjutas The Spokesman-Review's, et kuigi kogu plaat on "suurpärase idee hea teostus", pole see nii hea, kui ta võiks olla. Ferman kurdab, et tema arvates pole Clapton kunagi olnud hea bluusilaulja, et Joe Sample klahvpillide mix pole tasemel ja et kogu plaat kõlab liiga antiseptiliselt ja kliiniliselt puhtalt ühe bluusialbumi kohta. Nicole Bode kirjutas Columbia Daily Spectatoris, et plaadil "võtab King Claptoni kaasa bluusialadel kaugemale, kui viimane ise on üksi eales läinud. Ta nendib, et B.B. Kingi osalus toob välja Claptoni hääle "toore urina", mis üllatab fänne. Eriliselt kiidab ta laulu "Come Rain or Come Shine", milles King kasutab oma hääle "kurblikku vibraatot nii hellalt, et see purustab südame". Samuti meeldib naisele kitarri ja vokaali duett loos "Hold On, I'm Comin'", kuid lisab, et Claptoni hääl pole siiski samast kaliibrist kui Kingi oma.
Abruka II Suurkivi
Kivi mõõtmed on järgmised: pikkus 7,0 m, laius 4,4 m, kõrgus 3,0 m, ümbermõõt 17,8 m.
Vesinikuenergeetika
Vesinikgaas ei ole looduslikult kättesaadav. 2019. aastal toodeti 70 miljonit tonni vesinikku, millest peaaegu kõik saadi maagaasi ümbertöötamisel metaangaasiks. Ülejäänu toodeti elektrolüüsi käigus kõrvalsaadusena. Väheses koguses toodetakse vesinikku spetsiaalselt ka veest. Nii metaangaasi ümbertöötamine kui ka elektrolüüs on praegu ebaefektiivsed protsessid. Metaangaasi ümbertöötamine tekitab kõrvalsaadusena süsihappegaasi.
Ohutus
Vesinik plahvatab õhuga kokkupuutel väga kergesti. See tähendab, et põlemise asemel plahvatab mis tahes proportsioonis vesiniku ja õhu segu, kui see süüdata. Sellega muutub vesiniku kasutamine suletud kohtades, nagu tunnelid ja maa-alused parklad, väga ohtlikuks. Puhas vesinik põleb ultravioletse leegiga, mis muudab selle palja silmaga nähtamatuks. See tähendab, et põlengu avastamiseks on vajalik kasutada leegiandurit. Vesinik on ka lõhnatu, mistõttu on lekete tuvastamise lõhna järgi võimatu.
Henning Otte
Isiklikku
Henning Otte on protestant. Ta on abielus ning tal on neli last. Tema huvideks on sport (jalgpall ja jooksmine), loodus, jahipidamine ja muusika.
Veenmine
Veenmine kui suhtlusoskus
Kuna veenmine on protsess, siis tuleb kasuks käiguvahetuse tehnika. Viimane on (ennast)kehtestava käitumise eritehnika.
Õhutransport
Lennutransportdi peamine eelis on kohaletoimetamise kiirus, kuid energiakulu veosekäibe ühiku kohta on näiteks 17 korda suurem kui raudteetranspordi puhul.
Ajalugu
Alates 1970. aastast on lennukulud vähenenud (reisija kohta?) üle 60 protsendi, mis on teinud õhu teel reisimise kättesaadavaks laiemale inimeste ringile, varem oli see jõukate luksus.
Akaniṣṭa
Tipiṭaka’s räägitakse Šākjamuni viibimisest Akaniṣṭas sügavas keskendumisseisundis.
Vadžrajaana mütoloogias peetakse Akaniṣṭat kohati kõrgeimaks taevaks, mis asub kujudeta valla kohal ja on ürgbuda asupaik. Mõne vadžrajaana allika järgi viibis ka Šākjamuni enne sellesse maailma tulekut Akaniṣṭas, mitte Tušitas, nagu budismi mütoloogias üldiselt väidetakse.
Seeboden am Millstätter See
Omavalitsusala ulatub Millstatti järve läänekaldalt Spittal an der Drauni. Põhjas ulatub see Tschiernocki mäeni (2088 m), mis on Millstätter Alpe osa Nocki mägedes.
Ajalugu
Aastatel 1998–2010 toimus Seebodenis Ülemaailmne kehamaalingute festival. Aastatel 2011–2016 peeti seda Pörtschachis Wörthi järve ääres. Praegune koht on Kärnteni liidumaa pealinnas Klagenfurdis.
Mõjutamine
Mõjutamine on psühholoogia mõiste, millega tähistatakse inimese tunnete, arvamuste või käitumise teadlikku, üldjuhul mittevägivaldset muutmist teise inimese poolt. Mõjutamisel on mitmesuguseid vorme, see võib olla erineval määral otsene või kaudne. Mõjutamist võib näha näiteks sotsialiseerumises, kuulekuses, juhtimises, veenmises, müügi- ja turundustegevuses. Olulisel kohal on mõjutamine enamikus ühiskondlikes valdkondades nagu majandus ja poliitika.
Seldžukid
Alp Arslani juhtimisel (1063. aastast) saavutasid seldžukkide väed 1071. aastal Manzikerti lahingus Bütsantsi üle tähtsa võidu, misjärel hõivati peaaegu kogu Väike-Aasia, Süüria ja Palestiina.
Honorius IV
Honorius IV ja Liivimaa
Ta kinnitas 1285 Dünamünde tsistertslaste kloostri patronaadiõiguse mõnedel Kammini ja Havelbergi piiskopkonna aladel. Ta kinnitas Brandenburgi markkrahvi ja Dünamünde kloostri vahelise kinkelepingu maa-alade osas.
Kanepi kirik
Kirikut kasutab Kanepi Jaani kogudus.
Ajalugu
pisi|[[Johann Christoph Brotze joonistus]] Esimesed teated Kanepis asuvast pühakojast pärinevad 1674. aastast, mil Kanepi külas valmis väike puust kabel. Kiriku lasi ehitada Valgjärve ja Piigandi mõisa omanik Benedikt Johan Berg. Pastor oli Otepää kiriku abiõpetaja Richard Weidemann.
Kogudus
Kirikut kasutab Kanepi Jaani kogudus. Õpetaja on Margit Lail. Jumalateenistused toimuvad igal pühapäeval kell 10.30 ja palvused igal kolmapäeval kell 19.00. Kirikus toimuvad ristimised, armulaud, leeritalitus, laulatused ja matused.
Apoptoosi indutseeriv faktor
AIF võib toimida mitokondris antioksüdandina, reguleerib reaktiivseid hapnikuühendeid, saades apoptootilise signaali kandub rakutuuma (mitochondrial outer membrane permeabilization (MOMP)) ja seondub DNA-ga ning võib põhjustada DNA lagundamist, osaleda perifeersete T-rakkude apoptoosi radades.
Leandro Castán
2012. aastal liitus ta Itaalia kõrgliiga klubiga AS Roma. Hooajal 2016–2017 mängis ta laenul Torinos ja hooaja 2017–2018 teises pooles Cagliaris.
Apoptoosi indutseeriv faktor
Pankreases reguleerib AIF ka Langerhansi saarte beetarakkude normaalset programmeeritud rakusurma. Apoptoosi hoogustusmit (üleküllus) seostatakse I ja II tüüpi diabeediga.
Kuindži kunstimuuseum
Ajalugu
Muuseum hävis õhurünnakus 21. märtsil 2022 Mariupoli piiramise ajal. Kolme Kuindži originaalteost muuseumis sel ajal ei olnud, küll aga leidus seal teiste kunstnike teoseid. Järgmiste kunstnike maalide saatus on teadmata: Ivan Aivazovski, Mõkola Hluštšenko, Tetjana Jablonska, Mõhhailo Dereguse, Andri Kotska, Mõkola Bendrõk, Leonid Gadi.
Toksikoloogia
Toksikoloogia (algupäraselt pärit kreekakeelsest sõnast τοξικός – toxicos ehk mürgine) on bioloogial, keemial ja meditsiinil põhinev teadusharu, mis tegeleb kemikaalide kahjulike mõjudega elusorganismidele.
Ramiro Benetti
2013. aastal liitus ta Brasiilia kõrgliiga klubiga Grêmio. Ta mängis seal kokku kuus hooaega, võites sel ajal Brasiilia karika (2016), Lõuna-Ameerika klubide meistrivõistlused (2017), Lõuna-Ameerika superkarika (2018) ja Rio Grande do Suli osariigi meistrivõistlused (2018).
Koerte glaukoom
Kliinilised tunnused
Glaukoomi kroonilise vormi korral esineb silmamuna patoloogiline suurenemine (buftalmia), lisaks sarvkesta paisumine, ühe või mõlema silma ava fikseerumine ja laienemine, võrkkesta irdumine, nägemisnärvi ketta muutumine kausjaks. Kõik loetletud sümptomid põhjustavad pimedaksjäämist.
Silmasisene rõhk
Schiotzi tonomeetrid taandavad sarvkesta pinda ja annavad mõõtmise, mida saab inimese teisendustabeli abil koertel kasutamiseks teisendada.
Gonioskoopia ja ultraheli biomikroskoopia
Gonioskoopia (viker-sarvkesta ehk kambri ehk iridokorneaalse nurga uurimine) võimaldab mõista, kas äravoolunurk on ebanormaalne või mitte. Ebanormaalne äravoolunurk näitab, et patsiendil on primaarne glaukoom, samas normaalne äravoolunurk viitab sekundaarsele glaukoomile.
Medikamentoosne ravi
Kui ülaltoodud lokaalse toiminguga preparaadid normaliseerivad silmasisese rõhu, jätkatakse nende manustamist. Halva rõhukontrolli korral tuleb üle minna kirurgilisele ravile.
Enukleatsioon
Enukleatsioon ehk silmamuna täielik eemaldamine on suhteliselt odav ja sellel on vähe tüsistusi. Välimuse parandamiseks võib paigaldada silmaproteesi. Enukleatsiooni peamiseks puuduseks on patsiendi operatsioonijärgne välimus. Eelised hõlmavad silmamuna histopatoloogilise uurimise võimalust ja valu kohest leevendamist.
Propanool
Toime organismidele
Propüülalkohol põhjustab organismidele mitmesuguseid toimeid, nagu mitokondrite paisumine, erütrotsüütide peroksidatsiooni stimuleerimine ja nende membraanide lõhkemine, peaaju kaltsiumi ja südamelihase kaaliumi koguse vähenemine ning müeliinikihtide lagunemine jpt.
Ingenuity
Ingenuity on NASA Mars 2020 missiooni mehitamata helikopter, mis asus 2021. aastal uurima Marssi.
Eriauaste
Eriauaste (vene keeles специальное звание) on Venemaa Föderatsioonis auaste, mida antakse õiguskaitseorganite koosseisulistele töötajatele. Aastatel 1935–1991 olid eriauastmed kasutusel ka Nõukogude Liidu õiguskaitseorganites (sealhulgas 1935–1945 NSV Liidu Siseasjade Rahvakomissariaadis).
Pikkuim-hallhai
Anatoomia ja välimus
pisi|Joonis pikkuim-hallhaist Tiibasid meenutavad rinna- ja seljauim on pikkuim-hallhai välimuse kõige silmatorkavamad elemendid. Uimed on oluliselt suuremad kui enamikul teistel hailiikidel, lisaks on need otsast ümarad. Hai nina on ümar ning silmad ümmargused ja pilkkilega.
Enamik hai uimi on valgete otstega, kuid noorloomadel ja mõnel täiskasvanud isenditel valged tipud puuduvad. Lisaks valgetele otstele võib uimedel esineda laike, noorloomadel võib esineda musti laike. Esimese ja teise seljauime vahel võib esineda sadula-laadne laik.
Suhted inimesega
Punases meres Egiptuse rannikul ründas pikkuim-hallhai 2010. aastal nelja turisti. Aasta varem oli hai rünnanud samas kohas ühte prantsuse sukeldujat, kes kaotas jala. Pikkuim-hallhaid ei ründa inimesi üldiselt rannavetes, kuid sel juhul meelitasid hai kohale ilmselt vette visatud lambakorjused. Võimalik, et hai tuli ranna ligidale ka ülepüügist tekkinud toidunappuse tõttu või sai löögi mõnelt laevalt ja see kahjustas tema närvisüsteemi.